Diari Oficial de la Generalitat Valenciana


Sumari del DOGV 8682, del 21-11-2019 (2019/10237)

RESOLUCIÓ de 28 d'octubre de 2019, de la directora general de Personal Docent, per la qual, en execució d'una sentència judicial, s'inclou una aspirant en la llista d'aspirants seleccionats en el procediment selectiu per a l'ingrés en els cossos docents no universitaris convocat per l'Ordre 13/2016, de 3 de maig, de la Conselleria d'Educació, Investigació, Cultura i Esport.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8682

Data del DOGV
:   21-11-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/10217


Data del document
:   28-10-2019

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * funcionari

RESOLUCIÓ de 28 d'octubre de 2019, de la directora general de Personal Docent, per la qual, en execució d'una sentència judicial, s'inclou una aspirant en la llista d'aspirants seleccionats en el procediment selectiu per a l'ingrés en els cossos docents no universitaris convocat per l'Ordre 13/2016, de 3 de maig, de la Conselleria d'Educació, Investigació, Cultura i Esport. [2019/10562]  
  
Per l'Ordre 13/2016, de 3 de maig, de la Conselleria d'Educació, Investigació, Cultura i Esport (DOGV 7776), es va convocar un procediment selectiu d'ingrés i un procediment per a l'adquisició de noves especialitats en els cossos docents de professors d'Ensenyament Secundari, professors d'escoles oficials d'idiomes, professors de Música i Arts Escèniques i professors tècnics de Formació Professional, en el qual va participar Lirios Pla Miró, per l'especialitat d'Anglés del cos de professors d'escoles oficials d'idiomes.  
Lirios Pla Miró va obtindre una nota global de 6,0577 punts, no va ser seleccionada i va un interposar un recurs contenciós administratiu contra la baremació definitiva de mèrits davant del Tribunal Superior de Justícia de la Comunitat Valenciana, el qual va dictar la Sentència núm. 510/19, de data 12 de juny de 2019, esdevinguda ferma el 16 de setembre de 2019, i la decisió de la qual afirma:  
«Estimar parcialment el recurs contenciós administratiu interposat per Lirios Pla Miró contra la resolució presumpta primer, i expressa després, en data 25.04.2017, del director general de Centres i Personal Docent, de la Conselleria d'Educació, Investigació, Cultura de la Generalitat (sic), desestimatòria del recurs d'alçada presentat contra la baremació definitiva de mèrits en el marc del procediment selectiu convocat per l'Ordre 13/2016, de 3 de maig (DOGV 06.05.2016).  
  
Es declara contrària a dret i anul·la la resolució impugnada. Es declara com a situació jurídica individualitzada de la demandant el seu dret al fet que se li valore amb 1,5 punts i 1,25 punts, respectivament, i en els apartats 1.2 i 1.4 d'experiència docent prèvia del barem de la convocatòria, els serveis prestats en el centre Aylesbury Grammar School i The Lady Elleanor Holles School, del Regne Unit, i se li incrementa per tant la puntuació final en aquell apartat amb 2,75 punts; i augmenta per tant la puntuació final de la fase de concurs en 5,25 punts. I es declara l'obligació de l'Administració de publicar un nou llistat de les puntuacions definitives obtingudes en la fase de concurs i un nou llistat amb la relació d'aspirants que han superat el concurs oposició, amb les conseqüències inherents al reconeixement que antecedeix.»  
  
En virtut del que s'exposa, resolc:  
  
Primer  
Aplicar la puntuació reconeguda judicialment als apartats del barem de mèrits corresponent al procediment selectiu convocat per l'Ordre 13/2016, de 3 de maig, i la baremació definitiva de Lirios Pla Miró queda com s'indica a continuació:  
  
Apartat Puntuació Apartat Puntuació  
1.2 1,5000 3.1 2,0000  
1.4 1,2500 0.9.5.0 0,8000  
2.1 0,5000 5.4.3.5 0,2000  
Total mèrits: 5,2500 punts  
  
  
  
Segon  
Conseqüentment, i de conformitat amb el que es preveu en la base 9 de la convocatòria, escau incloure Lirios Pla Miró, amb una puntuació total de 6,9743 punts, en la posició núm. 20 de la llista d'aspirants que han superat el procediment selectiu convocat per l'Ordre 13/2016, de 3 de maig, per a l'ingrés en el cos de professors d'escoles oficials d'idiomes, per l'especialitat d'Anglés, feta pública el 25.07.2016, que queda com a continuació s'indica:  
Tercer  
Modificar la Resolució de 9 de setembre de 2016, de la Direcció General de Centres i Personal Docent (DOGV 7885), per la qual es nomena funcionaris en pràctiques els aspirants seleccionats en aquest procediment selectiu, en el sentit d'incloure-hi Lirios Pla Miró. Aquest nomenament quedarà condicionat al compliment per l'aspirant dels requisits exigits en la base 2 de la convocatòria, que es verificarà mitjançant l'examen de la documentació que s'estableix en la base 10 d'aquesta, la qual haurà de presentar en el termini d'un mes a comptar des de l'endemà de la publicació d'aquesta resolució en el Diari Oficial de la Generalitat Valenciana.  
  
Quart  
Atés que la realització del període de pràctiques forma part del procés selectiu, a l'efecte de comprovar l'aptitud per a la docència dels aspirants seleccionats, i com que la duració, segons la base 12.2 de la convocatòria, és d'un curs escolar, Lirios Pla Miró haurà de dur-la a terme durant el present curs 2019-2020, en els termes regulats en la Resolució d'11 de novembre de 2016, de la Direcció General de Centres i Personal Docent (DOGV 7919), per la qual es regula la fase de pràctiques dels aspirants seleccionats en el procediment selectiu convocat per l'Ordre 13/2016, de 3 de maig.  
Conseqüentment, ja que Lirios Pla Miró es troba prestant serveis com a funcionària interina pel mateix cos i especialitat, pertoca aplicar-hi el règim jurídic de funcionària en pràctiques, amb efectes econòmics i administratius des de la data del nomenament.  
  
  
Contra la present resolució podrà promoure's, per les parts legitimades, un incident d'execució de sentència davant del Tribunal Superior de Justícia de la Comunitat Valenciana, de conformitat amb el que es disposa en els articles 109 i concordants de la Llei 29/1998, de 13 de juliol, de la jurisdicció contenciosa administrativa.  
  
València, 28 d'octubre de 2019.- La directora general de Personal Docent: M. Ángeles Herranz Ábalos.